ddrg/super_eurlex huggingface dataset:
C 139/57

ET

Üldkohtu 27. veebruari 2019. aasta määrus — SFIE-PE versus parlament

(kohtuasi T-401/18) (1)

(Tühistamishagi - Institutsiooniõigus - Tõlkide streik - Euroopa Parlamendi võetud meetmed tõlkide streigiõiguse piiramise kohta - Vaidlustamatu akt - Isikliku puutumuse puudumine - Vastuvõetamatus)

(2019/C 139/58)

Kohtumenetluse keel: prantsuse

Pooled

Hageja: Syndicat des fonctionnaires internationaux et européens — Section du Parlement européen (SFIE-PE) (Brüssel, Belgia) (esindaja: advokaat L. Levi)

Kostja: Euroopa Parlament (esindajad: O. Caisou-Rousseau ja E. Taneva)

Ese

ELTL artiklite 263 ja 268 alusel esitatud nõue esiteks tühistada parlamendi personali peadirektori 2. juuli 2018. aasta otsus, mis puudutab tõlkide ja konverentsitõlkide tööle kutsumist 3. juulil 2018, ning parlamendi personali peadirektori hilisemad otsused, mis puudutavad tõlkide ja konverentsitõlkide tööle kutsumist 4., 5., 10. ja 11. juulil 2018, ning teiseks mõista parlamendilt välja hüvitis nimetatud otsustega tekitatud varalise kahju eest, mis on ex æquo et bono hinnates 10 000 eurot.

Resolutsioon

1. Jätta hagi vastuvõetamatuse tõttu läbi vaatamata.

2. Vajadus teha otsus Euroopa Liidu Nõukogu menetlusse astumise avalduse kohta on ära langenud.

3. Mõista kohtukulud koos ajutiste meetmete kohaldamise menetlusega seotud kohtukuludega, välja arvatud nõukogu menetlusse astumise avaldusega seotud kohtukulud, välja Syndicat des fonctionnaires internationaux et européens — Section du Parlement européen’ilt (SFIE-PE).

4. Jätta SFIE-PE, Euroopa Parlamendi ja nõukogu kohtukulud, mis on seotud nõukogu menetlusse astumise avaldusega, nende endi kanda.

(1) ELT C 364, 8.10.2018.
2.

Puudub vajadus lahendada menetlusse astumise avaldusi, mille on esitanud Helm AG, Monsanto Europe NV/SA, Monsanto Company, Nufarm GmbH & Co. KG, Nufarm, Albaugh Europe Sàrl, Albaugh UK Ltd, Albaugh TKI d.o.o. ja Barclay Chemicals Manufacturing Ltd.
Üldkohtu presidendi 13. veebruari 2019. aasta määrus — BRF ja SHB Comercio e Industria de Alimentos versus komisjon

(kohtuasi T-429/18 R)

(Ajutiste meetmete kohaldamine - Rahvatervis - Rakendusmäärus (EL) 2018/700 - Loetelude muutmine kolmandate riikide ettevõtete kohta, kust on lubatud importida teatavaid loomseid tooteid, seoses teatavate Brasiilia ettevõtetega - Kiireloomulisuse puudumine - Huvide kaalumine)

(2019/C 131/60)

Kohtumenetluse keel: inglise

Pooled

Hagejad: BRF SA (Itajaí, Brasiilia), SHB Comercio e Industria de Alimentos SA (Itajaí) (esindajad: advokaadid D. Arts ja G. van Thuyne)

Kostja: Euroopa Komisjon (esindajad: X. Lewis, B. Eggers ja B. Hofstötter)

Ese

ELTL artiklite 278 ja 279 alusel esitatud nõue, millega esimese võimalusena palutakse peatada komisjoni 8. mai 2018. aasta rakendusmääruse (EL) 2018/700, millega seoses teatavate Brasiilia ettevõtetega muudetakse loetelusid kolmandate riikide ettevõtete kohta, kust on lubatud importida teatavaid loomseid tooteid (ELT 2018, L 118, lk 1), täitmine kuni hagejate ELTL artikli 263 alusel esitatud hagi kohta lõpliku otsuse tegemiseni või kuni Üldkohtu presidendi määratud kuupäevani; teise võimalusena esitatud nõue peatada selle määruse kohaldamine osas, mis puudutab hagejate ettevõtteid, mida on nimetatud lisas sisalduvas ettevõtete loetelus, kellel on lubatud Brasiiliast importida linnuliha ja jäneseliste liha (II jagu), kellel on lubatud Brasiiliast importida hakkliha, lihavalmistisi ja mehaaniliselt eraldatud lihamassi (V jagu) ja kelle puhul ei ole ajavahemikus 1. märts 2017 kuni 19. aprill 2018 saadetud toidu- ja söödaalase kiirhoiatussüsteemi kaudu rohkem kui kaks teadet, ning nende ettevõtete loetelust, kellel on lubatud Brasiiliast importida lihatooteid (VI jagu), või võtta vastu mis tahes muu või täiendav meede, mida Üldkohtu president peab vajalikuks või sobivaks.

Resolutsioon

1. Jätta ajutiste meetmete kohaldamise taotlus rahuldamata.
Üldkohtu 14. veebruari 2019. aasta määrus — Brunke versus komisjon

(kohtuasi T-258/18) (1)

(Tegevusetushagi - Hagi esitamise tähtaeg - Tähtaja algus - Tegutsema hakkamise nõude puudumine - Teistkordne üleskutse tegutsema hakkamiseks - Ilmselge vastuvõetamatus - Tuvastusnõue - Nõue ettekirjutuste tegemiseks - Ilmne pädevuse puudumine)

(2019/C 131/58)

Kohtumenetluse keel: saksa

Pooled

Hageja: Lothar Brunke (Berliin, Saksamaa) (esindaja: advokaat A. Schniebel)

Kostja: Euroopa Komisjon (esindajad: G. Braun ja H. Støvlbæk)

Ese

Esimese võimalusena nõue tuvastada, et Euroopa Parlamendi ja nõukogu 7. septembri 2005. aasta direktiiv 2005/36/EÜ kutsekvalifikatsioonide tunnustamise kohta (ELT L 255, 30.9.2005, lk 22) on „diskrimineeriva toimega“, ja teise võimalusena esiteks nõue, millega palutakse sisuliselt teha ettekirjutus komisjonile ja teiseks ETL 265 alusel esitatud nõue, millega palutakse tuvastada, et komisjon on õigusvastaselt jätnud reageerimata hageja 6. juuni ja 27. detsembri 2017. aasta kirjadele.

Resolutsioon

1. Jätta hagi rahuldamata osaliselt Üldkohtu pädevuse puudumise tõttu ja osaliselt ilmselge vastuvõetamatuse tõttu.

2. Vajadus otsustada Euroopa Liidu Nõukogu ja Euroopa Parlamendi menetlusse astumise avalduste üle on ära langenud.

3. Jätta Lothar Brunke menetluskulud tema enda kanda ja mõista talt välja Euroopa Komisjoni kulud.

4. Nõukogu kannab ise oma kulud, mis seonduvad menetlusse astumise avaldusega.

5. Parlament kannab ise oma kulud, mis seonduvad menetlusse astumise avaldusega.

(1) ELT C 276, 6.8.2018.
C 93/61

ET

Üldkohtu 23. jaanuari 2019. aasta määrus – MLPS versus komisjon

(Kohtuasi T-304/18) (1)

((Tühistamishagi ja tegevusetushagi - Kaebuse menetlemise lõpetamine - Komisjoni keeldumine esitada hagi ELL artikli 7 alusel - Vaidlustamatu akt - Otsese puutumuse puudumine - Vastuvõetamatus))

(2019/C 93/80)

Kohtumenetluse keel: prantsuse

Pooled

Hageja: Mouvement pour la liberté de la protection sociale (MLPS) (Pariis, Prantsusmaa) (esindaja: advokaat M. Gibaud)

Kostja: Euroopa Komisjon (esindajad: H. Tserepa–Lacombe ja H. Krämer)

Ese

Esiteks ELTL artikli 263 alusel esitatud nõue, milles palutakse tühistada komisjoni 7. märtsi 2018. aasta otsus mitte edasi menetleda hageja kaebust, milles paluti, et Prantsuse Vabariigi vastu algatataks menetlus ELL artikli 7 alusel, ja teiseks ELLT artikli 265 alusel esitatud nõue, milles palutakse tuvastada, et komisjon on õigusvastaselt selle kaebuse menetlemise peatanud.

Resolutsioon

1. Jätta hagi rahuldamata.

2. Mõista kohtukulud välja Mouvement pour la liberté de la protection sociale’ilt (MLPS).

(1) ELT C 259, 23.7.2018.
C 230/48

ET

Üldkohtu 6. mai 2019. aasta määrus — Bernis jt versus EKP

(kohtuasi T-283/18) (1)

(Tühistamishagi - Majandus- ja rahaliit - Pangandusliit - Krediidiasutuste ja teatavate investeerimisühingute ühtne kriisilahenduskord - Maksejõuetu või tõenäoliselt maksejõuetuks jääva ettevõtja suhtes kohaldatav kriisilahendusmenetlus - Emaettevõtja ja tütarettevõtja - EKP avaldus maksejõuetuse või tõenäoliselt maksejõuetuks jäämise kohta - Määrus (EL) nr 806/2014 - Ettevalmistavad aktid - Vaidlustamatud aktid - Vastuvõetamatus)

(2019/C 230/60)

Kohtumenetluse keel: inglise

Pooled

Hagejad: Ernests Bernis (Jūrmala, Läti), Oļegs Fiļs (Jūrmala), OF Holding SIA (Riia, Läti), Cassandra Holding Company SIA (Jūrmala) (esindajad: advokaadid O. Behrends, M. Kirchner ja L. Feddern)

Kostja: Euroopa Keskpank (esindajad: G. Marafioti ja E. Koupepidou, keda abistas advokaat J. Rodríguez Cárcamo)

Ese

ELTL artikli 263 alusel esitatud nõue tühistada EKP 23. veebruari 2018. aasta otsused, milles ta avaldas, et ABLV Bank AS ja tema tütarettevõtja (ABLV Bank Luxembourg SA) on maksejõuetud või jäävad tõenäoliselt maksejõuetuks Euroopa Parlamendi ja nõukogu 15. juuli 2014. aasta määruse (EL) nr 806/2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010 (ELT 2014, L 225, lk 1), artikli 18 lõike 1 mõttes.

Resolutsioon

1. Jätta hagi vastuvõetamatuse tõttu läbi vaatamata.

2. Jätta Ernests Bernisi, Oļegs Fiļsi, OF Holding SIA ja Cassandra Holding Company SIA kohtukulud nende endi kanda ning mõista neilt välja Euroopa Keskpanga (EKP) kohtukulud.

(1) ELT C 259, 23.7.2018.
C 328/53

ET

Üldkohtu 5. juuli 2019. aasta määrus — ArcelorMittal Bremen versus komisjon

(kohtuasi T-544/18) (1)

(Keskkond - Direktiiv 2003/87/EÜ - Kasvuhoonegaaside saastekvootidega kauplemise süsteem - Määrus (EL) nr 389/2013 - Üleminekueeskirjad tasuta saastekvootide ühtlustatud eraldamiseks - Teade, et Saksamaa puhul on perioodi 2013 - 2020 osas muudetud riiklikku eraldustabelit - Nõue muuta riiklikku eraldustabelit, mis on registreeritud Euroopa Liidu tehingulogis - Tegevusetushagi - Komisjoni poolt põhihaldajale menetluse käigus antud korraldus - Vaidluse eseme äralangemine - Otsuse tegemise vajaduse äralangemine)

(2019/C 328/60)

Kohtumenetluse keel: saksa

Pooled

Hageja: ArcelorMittal Bremen GmbH (Bremen, Saksamaa) (esindajad: advokaadid S. Altenschmidt ja D. Jacob)

Kostja: Euroopa Komisjon (esindajad: J.-F. Brakeland ja A. Becker)

Ese

Esimese võimalusena ELTL artiklil 265 põhinev nõue tuvastada, et komisjon on õigusvastaselt keeldunud põhihaldajale andmast korraldust teha riiklikku eraldustabelisse, mis on registreeritud Euroopa Liidu tehingulogis (ELi tehingulogi), muudatus, mille Saksamaa Liitvabariik tegi 8. veebruaril 2018 teatavaks hageja käitisega seoses, ning teise võimalusena ELTL artiklil 263 põhinev nõue tühistada väidetav otsus, mille komisjon tegi 31. augustil 2018 hageja 14. mai 2018. aasta ametliku kirja kohta.

Resolutsioon

1. Otsuse tegemise vajadus on ära langenud.

2. Jätta rahuldamata nõue, mis puudutab Euroopa Komisjoni esindajate „noomimist“, kuna nad väidetavalt esitasid Üldkohtule ebaõigeid andmeid ning jätsid täitmata oma menetlusliku kohustuse esitada tegelikkusele vastav ülevaade.

3. Saksamaa Liitvabariigi menetlusse astumise avalduse üle otsustamise vajadus on ära langenud.

4. Jätta komisjoni kohtukulud tema enda kanda ning mõista temalt välja ArcelorMittal Bremen GmbH kohtukulud.

5. Jätta Saksamaa Liitvabariigi kohtukulud, mis on seotud menetlusse astumise avaldusega, tema enda kanda.

(1) ELT C 399, 5.11.2018.
C 246/23

ET

Üldkohtu 23. mai 2019. aasta määrus — Fujifilm Recording Media versus EUIPO — iTernity (d:ternity)

(kohtuasi T-609/18) (1)

(Euroopa Liidu kaubamärk - Kehtetuks tunnistamise menetlus - Euroopa Liidu sõnamärgi d:ternity taotlus - Varasem sõnamärk iTernity - Kehtetuks tunnistamise taotluse tagasivõtmine enne kaebuse esitamist - Vaidlustatud otsuse kehtetus - Põhjendatud huvi puudumine - Osaliselt vastuvõetamatu ja osaliselt ilmselgelt õiguslikult põhjendamatu hagi)

(2019/C 246/24)

Kohtumenetluse keel: saksa

Pooled

Hageja: Fujifilm Recording Media GmbH (Kleve, Saksamaa) (esindajad: advokaadid R.-D. Härer, C. Schultze, C. Weber, H. Ranzinger ja C. Gehweiler)

Kostja: Euroopa Liidu Intellektuaalomandi Amet (EUIPO) (esindaja: M. Fischer)

Teine pool EUIPO apellatsioonikoja menetluses: iTernity GmbH (Freiburg, Saksamaa)

Ese

Hagi EUIPO neljanda apellatsioonikoja 25. juuli 2018. aasta otsuse (asi R 2324/2017-4) peale, mis käsitleb iTernity ja Fujifilm Recording Media vahelist kehtetuks tunnistamise menetlust.

Resolutsioon

1. Jätta hagi rahuldamata.

2. Jätta poolte kohtukulud nende endi kanda.

(1) ELT C 445, 10.12.2018.
Üldkohtu 1. detsembri 2020. aasta määrus – Danske Slagtermestre versus komisjon

(Kohtuasi T-486/18) (1)

(Tühistamishagi - Riigiabi - Heitveetasude kord - Esialgse uurimise etapp - Otsus, milles tuvastatakse riigiabi puudumine - Kutseühing - Õigus esitada hagi - Huvitatud isiku staatus - ELTL artikli 108 lõikega 2 tagatud menetlusõiguste kaitsmise eesmärk - Isikliku puutumuse puudumine - Konkurentsiolukorra oluliselt kahjustamata jätmine - Halduse üldakt - Otsese puutumuse puudumine - Vastuvõetamatus)

(2021/C 28/74)

Kohtumenetluse keel: taani

Pooled

Hageja: Danske Slagtermestre (Odense, Taani) (esindaja: advokaat H. Sønderby Christensen)

Kostja: Euroopa Komisjon (esindaja: P. Němečková)

Kostja toetuseks menetlusse astuja: Taani Kuningriik (esindajad: J. Nymann-Lindegren ja M. Wolff)

Ese

ELTL artikli 263 alusel esitatud nõue tühistada komisjoni 19. aprilli 2018. aasta otsus C(2018) 2259 final, mis puudutab riigiabi SA.37433(2017/FC) – Taani ja millega tuvastatakse esialgse uurimismenetluse lõpus, et tasu, mis on kehtestatud seadusega nr 902/2013, millega muudetakse seadust, mis näeb ette eeskirjad tasude kohta, mida tuleb maksta heitvee puhastamisega tegelevatel ettevõtjatel (heitvee äravoolu tasude struktuur, mis annab loa eriti saastunud heitvee jms puhastamiseks kehtestada eritasud) (lov nr. 902/2013 om ændring af lov om betalingsregler for spildevandsforsyningsselskaber m.v. (Betalingsstruktur for vandafledningsbidrag, bemyndigelse til opgørelse af særbidrag for behandling af særlig forurenet spildevand m.v.), ei anna konkreetsetele ettevõtjatele ühtki eelist ega kujuta endast seetõttu riigiabi ELTL artikli 107 lõike 1 tähenduses.

Resolutsioon

1. Jätta hagi rahuldamata.

2. Jätta Danske Slagtermestre kohtukulud tema enda kanda ning mõista temalt välja Euroopa Komisjoni kohtukulud.

3. Jätta Taani Kuningriigi kohtukulud tema enda kanda.

(1) ELT C 381, 22.10.2018.
C 371/10

ET

Üldkohtu 20. augusti 2020. aasta määrus – FL Brüterei M-V jt versus komisjon

(Kohtuasi T-755/18) (1)

(Tühistamishagi ja kahju hüvitamise nõue - Mahepõllumajandus - Loomakasvatus - Mahepõllumajanduslike sisendite puudumisega seotud erandlikud tootmiseeskirjad - Mittemahepõllumajanduslike loomade kasutamine - Erandlike tootmiseeskirjade kohaldamisaja pikendamine - Otsese puutumuse puudumine - Isikutele õigusi andva õigusnormi piisavalt selge rikkumise puudumine - Osaliselt ilmselgelt vastuvõetamatu ja osaliselt ilmselgelt õiguslikult põhjendamatu hagi)

(2020/C 371/09)

Kohtumenetluse keel: saksa

Pooled

Hagejad: FL Brüterei M-V GmbH (Finkenthal, Saksamaa), Erdegut GmbH (Finkenthal), Ökofarm Groß Markow GmbH (Lelkendorf, Saksamaa) (esindaja: advokaat H. Schmidt)

Kostja: Euroopa Komisjon (esindajad: A. Dawes, B. Eggers ja B. Hofstötter)

Ese

Esiteks ELTL artikli 263 alusel esitatud nõue tühistada komisjoni 22. oktoobri 2018. aasta rakendusmääruse (EL) 2018/1584, millega muudetakse määrust (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga (ELT L 264, 23.10.2018, lk 1), artikli 1 punkt 4 ning teiseks ELTL artikli 268 alusel esitatud nõue hüvitada esiteks kahju, mis on hagejatele väidetavalt tekitatud nimetatud artikli vastuvõtmise tõttu, ning teiseks kahju, mis on väidetavalt tekitatud seetõttu, et komisjon ei kontrollinud, kas Madalmaade ametiasutused järgivad komisjoni 5. septembri 2008. aasta määruse (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga (ELT L 250, 18.9.2008, lk 1), artiklit 42.

Resolutsioon

1. Jätta hagi rahuldamata.

2. Mõista kohtulukud välja FL Brüterei M-V GmbH-lt, Erdegut GmbH-lt ja Ökofarm Groß Markow GmbH-lt.

(1) ELT C 93, 11.3.2019.
Üldkohtu 12. mai 2021. aasta määrus – Chrysses Demetriades & Co. ja Provident Fund of the Employees of Chrysses Demetriades & Co. versus nõukogu jt

(Kohtuasi T-198/18) (1)

(2021/C 263/47)

Kohtumenetluse keel: inglise

Esimese koja president tegi määruse kohtuasja registrist kustutamiseks.

(1) ELT C 182, 28.5.2018.
C 328/57

ET

Üldkohtu presidendi 15. juuli 2019. aasta määrus — 3V Sigma versus ECHA

(kohtuasi T-176/19 R)

(Ajutiste meetmete kohaldamine - REACH - Aine uvasorb HEB - Hindamismenetlus - Euroopa Kemikaaliameti (ECHA) apellatsiooninõukogu otsus - Ajutiste meetmete kohaldamise taotlus - Kiireloomulisuse puudumine)

(2019/C 328/65)

Kohtumenetluse keel: inglise

Pooled

Hagejad: 3V Sigma SpA (Milano, Itaalia) (esindajad: solicitor C. Bryant ja solicitor S. Hainsworth, keda abistas advokaat C. Krampitz, hiljem solicitor C. Bryant, solicitor S. Hainsworth ja solicitor D. Anderson)

Kostja: Euroopa Kemikaaliamet (esindajad: M. Heikkilä ja W. Broere, hiljem W. Broere)

Ese

ELTL artiklite 278 ja 279 alusel esitatud nõue peatada kemikaaliameti apellatsiooninõukogu 15. jaanuari 2019. aasta otsuse A004-2017, mis käsitleb keemilise aine uvasorb HEB hindamist, kohaldamine ja sellest tulenevalt lükata edasi viieaastane tähtaeg, mis nähti ette selleks, et esitada testide tulemused, kogu kohaldamise peatumise ajaks, või võtta mistahes muid või täiendavaid meetmeid, mida Üldkohtu president vajalikuks või sobivaks peab.

Resolutsioon

1. Jätta ajutiste meetmete kohaldamise taotlus rahuldamata.
C 423/56

ET

Üldkohtu 10. oktoobri 2019. aasta määrus – Algebris (UK) ja Anchorage Capital Group versus SRB

(kohtuasi T-2/19) (1)

(Tühistamishagi - Majandus- ja rahapoliitika - Krediidiasutuste ja teatavate investeerimisühingute ühtne kriisilahenduskord - Banco Popular Español S.A. kriisilahenduse skeem - Banco Popular Españoli lõpliku järelhindamise puudumine - Otsese puutumuse puudumine - Vastuvõetamatus)

(2019/C 423/71)

Kohtumenetluse keel: inglise

Pooled

Hagejad: Algebris (UK) Ltd (London, Ühendkuningriik) ja Anchorage Capital Group LLC (New York, New York, Ameerika Ühendriigid) (esindajad: advokaat T. Soames, solicitor R. East, barrister N. Chesaites ja barrister D. Mackersie)

Kostja: Ühtne Kriisilahendusnõukogu (SRB) (esindajad: A. Valavanidou, I. Georgiopoulos ja E. Muratori, keda abistasid advokaadid H.-G. Kamann, F. Louis, V. Del Pozo Espinosa De Los Monteros, G. Barthet ja C. Schwedler)

Ese

ELTL artikli 263 alusel esitatud hagi nõudega tühistada Ühtse Kriisilahendusnõukogu otsus, millest teatati hagejatele 18. detsembril 2018 ja mille kohaselt Banco Popular Español S.A. suhtes ei olnud vaja läbi viia lõplikku järelhindamist.

Resolutsioon

1. Jätta hagi vastuvõetamatuse tõttu läbi vaatamata.

2. Mõista kohtukulud välja Algebris (UK) Ltd-lt ja Anchorage Capital Group LLC-lt.

(1) ELT C 82, 4.3.2019.
Üldkohtu 17. detsembri 2019. aasta määrus – Società Agricola Tenuta di Rimale jt versus komisjon

(kohtuasi T-210/19) (1)

(Tühistamishagi - Ühine põllumajanduspoliitika - Siduvad eeskirjad, mis puudutavad kaitstud päritolunimetusega juustu tarnimise reguleerimist - Rakendusaktide vastuvõtmise taotluse rahuldamata jätmine - Vaidlustamatu akt - Vastuvõetamatus)

(2020/C 61/55)

Kohtumenetluse keel: itaalia

Pooled

Hagejad: Società Agricola Tenuta di Rimale Ss (Fidenza, Itaalia) ja ülejäänud 9 hagejat, kelle nimed on toodud kohtumääruse lisas (esindajad: advokaadid M. Libertini, A. Scognamiglio ja M. Spolidoro)

Kostja: Euroopa Komisjon (esindajad: D. Bianchi ja F. Moro)

Ese

ELTL artikli 263 alusel esitatud nõue tühistada otsus, mis väidetavalt sisaldus komisjoni 6. veebruari 2019. aasta kirjas [Ares(2019) 677860], millega lükati tagasi esiteks hagejate taotlus tuvastada, et Itaalia ametiasutused on väidetavalt rikkunud Euroopa Parlamendi ja nõukogu 17. detsembri 2013. aasta määrust nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT 2013, L 347, lk 671), ning ELTL artiklit 101; ja teiseks taotlus, et komisjon võtaks selle määruse artikli 150 lõike 8 alusel vastu rakendusaktid, milles nõutakse, et Itaalia Vabariik tunnistaks kehtetuks eeskirjad Parmiggiano-Reggiano juustu tarnimise reguleerimise kohta aastateks 2017–2019.

Resolutsioon

1. Jätta hagi vastuvõetamatuse tõttu läbi vaatamata

2. Mõista kohtukulud välja Società Agricola Tenuta di Rimale Ss-ilt ja teistelt hagejatelt, kelle nimed on toodud lisas.

(1) ELT C 213, 24.6.2019.
C 61/40

ET

Üldkohtu 18. detsembri 2019. aasta määrus – Nowhere versus EUIPO – Junguo Ye

(kohtuasi T-12/19) (1)

(Euroopa Liidu kaubamärk - Vaidlustatud otsuse kehtetuks tunnistamine - Vaidluse eseme äralangemine - Otsuse tegemise vajaduse äralangemine)

(2020/C 61/50)

Kohtumenetluse keel: inglise

Pooled

Hageja: Nowhere Co. Ltd (Tokyo, Jaapan) (esindaja: advokaat A. Norris)

Kostja: Euroopa Liidu Intellektuaalomandi Amet (EUIPO) (esindajad: P. Sipos ja H. O’Neill)

Teine menetluspool apellatsioonikojas, menetlusse astuja Üldkohtus: Junguo Ye (Elche, Hispaania)

Ese

Hagi EUIPO teise apellatsioonikoja 8. oktoobri 2018. aasta otsuse (asi R 2474/2017-2) peale, mis käsitleb vastulausemenetlust Nowhere ja Junguo Ye vahel.

Resolutsioon

1. Otsuse tegemise vajadus on ära langenud.

2. Mõista kohtukulud välja Euroopa Liidu Intellektuaalomandi Ametilt (EUIPO).

(1) ELT C 72, 25.2.2019.
Üldkohtu 24. oktoobri 2019. aasta määrus – Ühendkuningriik versus komisjon

(kohtuasi T-188/19) (1)

(Tühistamishagi - Teadusuuringud ja tehnoloogia arendamine ning kosmos - Liidu seitsmes raamprogramm - Audit - Töötundide arvestuse tabeli täitmata jätmine - Abikõlbmatuks tunnistatud personalikulud - Komisjoni otsus võtta auditiaruanne lõplikuna vastu - Vastuvõetamatus)

(2019/C 432/68)

Kohtumenetluse keel: inglise

Pooled

Hageja: Suur-Britannia ja Põhja-Iiri Ühendkuningriik (esindajad: S. Brandon ja Z. Lavery, keda abistasid barrister T. Johnston ja barrister J. Scott)

Kostja: Euroopa Komisjon (esindajad: R. Lyal, A. Kyratsou ja M. Siekierzyńska)

Ese

ELTL artiklil 272 põhinev nõue tuvastada, et kuna komisjon võttis lõplikuna vastu lõpliku auditiaruande, mille viitenumber on 14-BA 262-013 ja mis puudutab selliste toetuslepingute Combine, EUFAR ja THOR täitmist, mille puhul on toetuse saaja Met Office, mis on riiklik meteoroloogiateenistus, mis Ühendkuningriigi valitsuses kuulub Kaubanduse, Energia ja Tööstusstrateegia osakonna haldusalasse, siis ei tõlgendanud ega kohaldanud komisjon nõuetekohaselt nende projektide lepingutingimusi.

Resolutsioon

1. Jätta hagiavaldus vastuvõetamatuse tõttu läbi vaatamata.

2. Jätta Suur-Britannia ja Põhja-Iiri Ühendkuningriigi kohtukulud tema enda kanda ning mõista temalt välja Euroopa Komisjoni kohtukulud.

(1) ELT C 172, 20.5.2019.
C 103/30

ET

Üldkohtu 31. jaanuari 2020. aasta määrus – Irish Wind Farmers’ Association jt versus komisjon

(Kohtuasi T-6/19) (1)

(Tühistamishagi - Riigiabi - Maksusoodustused, mida Iirimaa andis fossiilkütuste tootjatele - Komisjoni kiri - Vaidlustamatu akt - Vastuvõetamatus)

(2020/C 103/43)

Kohtumenetluse keel: inglise

Pooled

Hagejad: Irish Wind Farmers’ Association Clg (Kilkenny, Iirimaa), Carrons Windfarm Ltd (Shanagolden, Iirimaa), Foyle Windfarm Ltd (Dublin, Iirimaa), Greenoge Windfarm Ltd (Bunclody, Iirimaa) (esindajad: advokaadid M. Segura Catalán ja M. Clayton)

Kostja: Euroopa Komisjon (esindajad: L. Grønfeldt, K. Herrmann ja S. Noë)

Ese

ELTL artikli 263 alusel esitatud nõue tühistada komisjoni 25. oktoobri 2018. aasta kiri väidetava riigiabi kohta, mida Iirimaa andis fossiilkütuste tootjatele.

Resolutsioon

1. Jätta hagi vastuvõetamatuse tõttu läbi vaatamata.

2. Jätta poolte kohtukulud nende endi kanda.

(1) ELT C 93, 11.3.2019.
Üldkohtu 16. jaanuari 2020. aasta määrus – Hemp Foods Australia versus EUIPO – Cabrejos (Sativa)

(kohtuasi T-128/19) (1)

(Tühistamishagi - Euroopa Liidu kaubamärk - Euroopa Liitu nimetav rahvusvaheline registreering - Omaniku muutumise kohta rahvusvahelises registris kande puudumine - Kaebeõiguse puudumine - Vastuvõetamatus)

(2020/C 77/71)

Kohtumenetluse keel: inglise

Pooled

Hageja: Hemp Foods Australia Pty Ltd (Sydney, Austraalia) (esindaja: solicitor M. Holah ja solicitor P. Brownlow)

Kostja: Euroopa Liidu Intellektuaalomandi Amet (EUIPO) (esindaja: E. Markakis)

Teine menetluspool apellatsioonikojas, menetlusse astuja Üldkohtus: César Raúl Dávila Cabrejos (Lima, Peruu) (esindaja: advokaat L. Estropá Navarro)

Ese

Hagi EUIPO teise apellatsioonikoja 16. novembri 2018. aasta otsuse (asi R 1041/2018-2) peale, mis käsitleb vastulausemenetlust Cabrejos’i ja Raw With Life Pty Ltd as Trustee for Benhaim Trading Trust’i vahel.

Resolutsioon

1. Jätta hagi vastuvõetamatuse tõttu läbi vaatamata.

2. Mõista kohtukulud välja Hemp Foods Australia Pty Ltd-lt.

(1) ELT C 182, 27.5.2019.